Audieri în cazul incendiului de la "Matei Balș". O asistentă a mărturisit cum se încălzeau pacienții: "Era frig, era foarte frig. Ne încălzeam cu un calorifer".
Sâmbătă dimineață, procurorii și polițiștii au reluat audierile în cazul "Matei Balș". Procurorul de caz Alexandru Anghel a spus că sâmbătă va cauta aerotermele în saloane. În urma incendiului de la "Matei Balș" au murit 6 pacienți. Vlad Hosu, avocatul asistentei: "Nimeni nu are calitatea de suspect în dosar".
O asistentă de la "Matei Balș" a confirmat azi, când a ieșit de la audieri, informația avansată de pacienți, dar respinsă constant de autorități: în saloane chiar era frig.Mai mult, asistenta a spus și cu ce se încălzeau ca să nu înghețe de frig în spital."Era frig pentru pacienți, era foarte frig. Ne încălzeam cu un calorifer.", a spus aceasta.Ieri, pe parcursul întregii zile s-a vehiculat informația potrivit căreia incendiul ar fi pornit de la o aerotermă, adusă de pacienți în salon.De ce? Pentru că în spital era foarte frig. Autoritățile au respins însă această ipoteză. Procurorii nu știu, momentan, cauza izbucnirii focului.